UDHËZIM
Nr.17, datë 10.5.2010

PËR PENSIONET SHTETËRORE SUPLEMENTARE TË PUNONJËSVE TË UNIVERSITETEVE, TË SHKOLLAVE TË LARTA, QENDRËS SË STUDIMEVE ALBANOLOGJIKE, AKADEMISË SË SHKENCAVE DHE TË GJITHA INSITUCIONEVE TË TJERA KËRKIMORE PUBLIKE NË REPUBLIKËN E SHQIPËRISË, TË CILËT KANË TITUJ

Në mbështetje të nenit 12 dhe 13 të ligjit nr.10139, datë 15.5.2009 “Për pensionet shtetërore suplementare të punonjësve të universiteteve, të shkollave të larta, Qendrës së Studimeve Albanologjike, Akademisë së Shkencave dhe të gjitha institucioneve të tjera kërkimore publike në Republikën e Shqipërisë, të cilët kanë tituj”, Ministria e Financave dhe Ministria e Arsimit dhe Shkencës

UDHËZOJNË:

1. Në zbatim të nenit nr.7, si bazë për llogaritjen e pensionit mujor suplementar për personat e përcaktuar në nenin 2 të ligjit të sipërshënuar janë:
a) Periudha nga data e marrjes së titullit shkencor respektiv, të njohur nga ky ligj dhe deri në datën e lindjes të së drejtës për pension suplementar. Kur e drejta për përfitim suplementar lind pas datës 1.1.2010, periudha e gëzimit të titullit është e vlefshme vetëm në rast se janë paguar kontributet suplementare sipas nenit 4 të ligjit.
b) Paga referuese, e cila është paga bazë mujore, përjashtuar shtesat për funksion, që zbatohet për të njëjtin titull në momentin kur personi ka plotësuar kushtet e përfitimit, sipas nenit 6 të ligjit të sipërshënuar.
2. Në zbatim të nenit nr.11 dhe 12 të ligjit, llogaritja, caktimi dhe pagesa e përfitimeve suplementare bëhet nga Instituti i Sigurimeve Shoqërore. Përfitimet suplementare për personat me tituj shkencorë, jepen me kërkesën e të interesuarit, i cili paraqet në drejtorinë rajonale të sigurimeve shoqërore përkatëse, dokumentacionin, si më poshtë:
a) Kërkesa për pension suplementar, sipas modelit bashkëlidhur;
b) Një fotokopje e kartës së identitetit e nënshkruar nga personi i interesuar, me emër, mbiemër, firmë dhe me adresën e vendbanimit ose certifikatë personale me fotografi;
c) Fotokopje e noterizuar e dëshmisë për shenjën e titullit;
d) Vërtetim për tituj shkencorë, lëshuar nga Komisioni i Kualifikimit Shkencor;
e) Vërtetim nga qendra e punës për kontributet suplementare të paguara nga data 1.1.2010 dhe deri në datën e lindjes të së drejtës.
Formulari i kërkesës për pension (a) dhe vërtetimi për kontributet e paguara (e) gjendet në agjencinë e sigurimeve shoqërore të qytetit ku i interesuari ka vendbanimin.
Për çdo përfitues, drejtoria rajonale e sigurimeve shoqërore krijon një dosje me dokumente. Rregullat e pranimit të dokumenteve, regjistrimit të kërkesës për përfitim suplementar, plotësimit të dosjes së pensionit me vërtetime të brendshme që lëshohen nga strukturat e sigurimeve shoqërore, rregullat dhe procedurat e plotësimit të vendimit të caktimit të përfitimit, të plotësimit të kartelës financiare dhe urdhërpagesës, veprimet për ndryshimin, pezullimin, mbylljen apo transferimin e përfitimit, janë të njëjta me ato të përcaktuara nga Instituti i Sigurimeve Shoqërore në rregulloren nr.3, datë 15.8.1996 “Për caktimin, administrimin dhe pagimin e përfitimeve suplementare shtetërore”.
3. Në zbatim të nenit nr.4 të ligjit:
a) Kontributet suplementare për subjektet e këtij ligji, 3.5 për qind të pagës bruto mujore, për personat me titull të punësuar në institucione publike dhe 7 për qind të pagës bruto mujore, për personat me titull të punësuar në institucione jopublike, derdhen në llogaritë e drejtorive rajonale të Institutit të Sigurimeve Shoqërore, çdo muaj, me të njëjtat rregulla dhe në të njëjtat afate, si edhe sigurimi i detyrueshëm shoqëror.
b) Kontributi suplementar i përcaktuar mbahet nga paga e personit që gëzon titullin dhe ushtron veprimtari ekonomike. Institucioni ku personi është i punësuar është përgjegjës për llogaritjen, ndalesën nga paga dhe xhirimin e shumës së kontributit në llogaritë bankare të adresuara. Në të njëjtën kohë me xhirimin e kontributeve, institucioni publik ose jopublik dërgon në drejtorinë rajonale të sigurimeve shoqërore përkatëse edhe informacionin individual për çdo kontributpagues i cili modelohet në formën e një formulari, ku shënohen: numri i sigurimit/identifikimit; emri, mbiemri; titulli; funksioni ose detyra aktuale; paga bruto; kontributi mujor për çdo person. Në këtë formular regjistrohet edhe banka ku është bërë derdhja e kontributit, data dhe shuma e kontributit të transferuar, nënshkruhet nga drejtuesi i autorizuar i subjektit, i vihet vula dhe i bashkëlidhet transferues ose dërgohet drejtpërdrejt në drejtorinë rajonale të sigurimeve shoqërore përkatëse. Ky informacion do të shërbejë për çeljen e kartelave individuale të kontributeve suplementare të paguara nga çdo person.
c) Institucionet jopublike, në të cilat punësimi konsiderohet periudhë e ushtrimit të titullit, janë universitetet dhe shkollat e larta të akredituara.
d) Detyrimi për të paguar kontribute fillon nga data 1.1.2010. Subjektet punëdhënëse të personave me tituj dhe Instituti i Sigurimeve Shoqërore të marrin masa për derdhjen e kontributeve të prapambetura nga 1.1.2010 deri në daljen e këtij udhëzimi dhe në vazhdim.
4. Programi i të ardhurave nga kontributet dhe i volumit të transfertës nga Buxheti i Shtetit, për mbulimin e shpenzimeve të kësaj skeme, ndjek të njëjtat rregulla, procedura dhe afate, si edhe për programimin e buxhetit të Institutit të Sigurimeve Shoqërore.
Ky udhëzim hyn në fuqi menjëherë.

MINISTRI I FINANCAVE                               MINISTRI I ARSIMIT DHE SHKENCËS
           Ridvan Bode                                                     Myqerem Tafaj


Modular P-10139-03

REPUBLIKA E SHQIPËRISË
(EMRI I SUBJEKTIT QË LËSHON VËRTETIMIN)
______________________________________________

Nr. _______prot                                                                            Tiranë më _______

VËRETIM 
MBI PAGËN REFERUESE NË ZBATIM TË LIGJIT NR.10139, DATË 15.5.2009

Me anën e të cilit vërtetojmë se znj./z. ___________________________________
                                                           emër       atësia      mbiemri
ka përfituar pagë referuese sipas pikës 4 të nenit 2 të ligjit nr.10139, datë 15.5.2009 si më poshtë vijon:



	Nr.
	Përshkrimi i vendeve të punës
	Periudha
	Paga referuese për këtë titull në datën

	
	
	Fillim
	Mbarim
	

	I
	Profesor ose drejtues kërkimesh
	
	
	

	1
	
	
	
	

	2
	
	
	
	

	3
	
	
	
	

	4
	
	
	
	

	5
	
	
	
	

	
	
	
	
	

	II
	Profesor i asociuar ose mjeshtër kërkimesh
	
	
	

	1
	
	
	
	

	2
	
	
	
	

	3
	
	
	
	

	4
	
	
	
	

	5
	
	
	
	



E lëshojmë këtë vërtetim për ta paraqitur pranë strukturave të sigurimeve shoqërore në mbështetje të pikës 4 të nenit 2 të ligjit nr.10139, datë 15.5.2009.

ADMINISTRATORI
_____________________
Vula


Modular P-10139-04

REPUBLIKA E SHQIPËRISË
MINISTRIA E ARSIMIT DHE SHKENCËS
KOMISIONI I VLERËSIMIT TË TITUJVE AKADEMIKË

Nr._______prot                                                                      _______me_______

VËRTETIM

Me anën e të cilit vërtetojmë se znj./z. _______/_______/_______
                                                          emër    atësi     mbiemër
ka fituar titullin:
1. “Profesor” sipas vendimit nr. _______datë_______/_______ me numër regjistri themeltar
nr. _______
2. “Profesor i asociuar” sipas vendimit nr. _______ datë _______/_______/_______me numër regjistri themeltar nr. --------
3. “Drejtues kërkimesh” sipas vendimit nr. _______ datë _______/_______/_______ me numër regjistri themeltar nr. -------
4. “Mjeshtër kërkimesh” sipas vendimit nr. ------ datë -----/------/------ me numër regjistri themeltar nr. _______
Lëshohet ky vërtetim në mbështetje të ligjit nr.10 139, datë 15.5.2009 “Për pensionet shtetërore suplementare të punonjësve  të universiteteve, të shkollave të larta, Qendrës së Studimeve Albanologjike, Akademisë së Shkencave dhe të gjitha institucioneve të tjera kërkimore publike në Republikën e Shqipërisë, të cilët kanë tituj shkencorë”, për ta paraqitur pranë drejtorisë rajonale të sigurimeve shoqërore, ku ka vendbanimin.

PËR KOMISIONIN E KUALIFIKIMIT SHKENCOR
_________________________
Vula

